Diari Oficial de la Generalitat Valenciana


Sumari del DOGV 4397, del 12-12-2002 (2002/13552)

ACORD de 30 d'octubre de 2002, de la Comissió Territorial d'Urbanisme de Castelló, relatiu a la Modificació puntual núm. 1 del Projecte de Delimitació de Sòl Urbà al c/ la Tapieta, al municipi de Forcall.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13025


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Forcall
    * pla d'urbanisme

ACORD de 30 d'octubre de 2002, de la Comissió Territorial d'Urbanisme de Castelló, relatiu a la Modificació puntual núm. 1 del Projecte de Delimitació de Sòl Urbà al c/ la Tapieta, al municipi de Forcall. [2002/13913]
  
Vist l'expedient relatiu a la Modificació puntual núm. 1 del Projecte de Delimitació de Sòl Urbà al c/ la Tapieta, al municipi de Forcall i de conformitat amb els següents:
  
Antecedents
  
Primer
  
Amb data 31 de maig de 2002, el Ple de l'Ajuntament de Forcall va acordar sotmetre a informació pública la Modificació Puntual núm.1 del Projecte de Delimitació del Sòl Urbà d'eixe municipi, per mitjà d'edictes publicats en el periòdic Mediterráneo, de 5 de juliol de 2002, i en el Diari Oficial de la Generalitat Valenciana, número 4.286, de 5 de juliol de 2002. Durant el període d'exposició pública no es va produir cap al·legació.
  
Amb data 22 d'agost de 2002, el Ple de l'Ajuntament aprova provisionalment la citada modificació.
  
Segon
  
El 12 de setembre de 2002, té entrada en el Registre General de la Conselleria d'Obres Públiques, Urbanisme i Transports a Castelló, l'escrit de l'Ajuntament de Forcall, per mitjà del qual sol·licita l'aprovació definitiva de la Modificació núm. 1 del PDSU, i es completa la documentació el 7 d'octubre de 2002.
  
Tercer
  
La documentació esta formada per memòria informativa i justificativa i plans d'informació de planejament vigent i plans d'ordenació amb la modificació proposada.
  
Quart
  
La Modificació puntual núm. 1 del Projecte de Delimitació del Sòl Urbà de Forcall pretén l'ajust d'alineacions en una illa en forma de falca annexa a la línia delimitadora del sòl urbà, de manera que se suprimix el vial entre esta i la citada línia amb l'objecte d'ampliar l'illa edificable.
  
Amb l'objecte de compensar la reducció de sòl dotacional públic i l'augment del sòl edificable, es proposa la ubicació d'una parcel·la dotacional per a ús esportiu RD, en el lloc que ocupava una parcel·la de sòl edificable privat. Així, la superfície ampliada del solar edificable suposa 140 m2 de sòl privat amb altres tants de pèrdua de sòl dotacional públic, i la incorporació de l'equipament esportiu RD suposa la incorporació de 430 m2 de sòl dotacional públic enfront d'una pèrdua d'idèntic sòl lucratiu privat.
  
El document raona detalladament el compliment de la proporció entre sòl dotacional i sòl edificable existents abans i després de la modificació, i s'assenyala en la memòria que es dóna compliment al que establix l'article 17 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, (RPCV).
  
Fonaments de dret
  
Primer
  
La tramitació de la modificació ha sigut correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte del que disposa l'article 27 de la LRAU
  
Tercer
  
La modificació que s'examina suposa la introducció d'alteracions en l'ordenació detallada del sòl urbà, en el sentit de reajustar unes alineacions i crear nous sòls dotacionals, sense que per això es produïsca disminució de sòl reservat a dotacions públiques ni cap augment d'aprofitament lucratiu privat, al contrari es produïx un augment del sòl dotacional enfront del privat.
  
Tal com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, i gaudix en tals casos l'administració d'àmplia llibertat per a elegir la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser actuada per l'Ajuntament, des de la representació que li conferix la legitimació democràtica.
  
La Llei 6/1994, de 15 de novembre, Reguladora de l'Activitat Urbanística (LRAU) arreplega clarament esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de tal interés formulada pel municipi des de la seua representativitat. Únicament és possible, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, la Generalitat no podrà aprovar definitivament els Plans que incórreguen en infracció d'una disposició legal estatal o autonòmica.
  
Quart
  
La modificació planteja canvis que es justifiquen ja que donen solució a una illa en forma de falca que produïx solucions arquitectòniques de molt difícil resolució, en adaptació al compliment de les normes d'habitabilitat i disseny vigents, la innecessària trama viària al costat de la línia delimitadora del sòl urbà, que manca de continuïtat respecte a la resta d'illes pròximes, i al fet de possibilitar la implantació d'un nou sòl dotacional necessari per a satisfer les necessitats de la població.
  
Amb la pretesa modificació no es produïx, com reiteradament s'ha dit, augment de l'edificabilitat prevista en el Projecte de Delimitació del Sòl Urbà de Forcall, ni s'ocasiona cap reducció en els espais públics prevists, per la qual cosa es dóna compliment al que establixen els articles 17 de l'annex al RPCV i l'article 55.3 de la LRAU.
  
Cinqué
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Forcall, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda: aprovar definitivament la Modificació núm.1 del Projecte de Delimitació del Sòl Urbà de Forcall.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 30 d'octubre de 2002.- El secretari de la Comissió Territorial d'Urbanisme: Fernando Renau Faubell.